Прогноза за сблъсъка Байерн Мюнхен - Борусия Дортмунд 08.04.2017
Efirbet/Футболни прогнози/Германия/Байерн приема Дортмунд в дербито на Бундеслигата
В събота ще се изиграе най-интересният сблъсък в последните години в Германия. Той е между Байерн и Дортмунд и започва в 19:30.
Байерн Мюнхен е все по-близо до нова титла и е лидер в Бундеслигата с 10 точки аванс. Те се намират в чудесна форма и серия от победи и мачове без загуба. Във вторник обаче тя приключи. Тогава Байерн гостуваше на третия Хофенхайм и загуби с 1:0. Това им бе едва втора загуба в първенството този сезон. Другата отново бе с 1:0 и дойде от Борусия Дортмунд. Вкъщи все още не са побеждавани и са допуснали само 5 гола в 13 мача. Имат и най-доброто нападение и защита Бундеслигата.
Единствено Томас Мюлер е контузен и отпада за баварците в този мач.
Дортмунд е четвърти в класирането и изостава с точка от третия Хофенхайм. Гостите победиха във вторник Хамбургер с 3:0. Преди това завършиха 1:1 като гост на Шалке. За последно загубиха визитата си на Херта с 2:1 преди по-малко от месец. Именно като гост „жълто-черните“ са непостоянни в изявите си. Дори допуснаха поражение навън от последния Дармщад с 2:1. Вкарването на голове като цяло им се отдава, но в защита се забелязват дупки, особено в мачовете като гост.
Извън състава продължават да са Марио Гьотце и Марко Ройс. Контузени също са Ерик Дурм и Андре Шурле.
Байерн Мюнхен продължава с хегемонията си на родна земя. Загубиха по-рано през сезона от Дортмунд, но сега имат повече шанс за победа на „Алианц Арена“. Особено и след загубата в последния мач. Дортмунд вече показа, че е способен да победи Байерн. Навън обаче често са колебливи, а защитата допуска повече попадения тогава. Задачата на гостите в този мач е по-сложна и може би ще загубят срещата.